Vueitre

300px|thumb|Vueitre torgo (Torgos tracheliotus)

Es vueitres u vutresCon a variant futre son aus carnuceras que pueden trobar-sen per toz es continents, fueras d'en Oceanía y l'Antarctida. En Aragón, o nombre de vueitre s'emplega mes que mes ta la especie Gyps fulvus, d'a familia d'es accipitridos.

Una d'as caracteristicas particulars de muitos vueitres ye a suya capeza pelata, sin plumache, probablement debito a que una capeza con plumas s'emporcaría con sangre y altros fluyitos en introducir-la adintro d'es carnuzos d'animals grans y sería dificil de mantener-la limpia.

Tamien gosan estar aus de notable grandaria. Per ixo han a menister de trobar bolsas d'aire calient ta elevar-se. A mes, no volan a gran velocidat ni baten guaire as alas.

 Clasificacion 
Per un regular, es vueitres se clasifican en dos grupos: 
 Es vueitres d'o viello mundo, esparditos per Africa, Asia y Europa, que perteneixen a la familia d'es accipitridos, que tamién inclui as alicas y es azors. Troban carnuzos mientres volan gracias a la suya buena vista.
 Es vueitres d'o nuevo mundo y es cóndors, esparditos per as Americas, no se troban emparentatos con a familia d'es accipitridos; perteneixen a la familia d'es catartidos, que bels autors clasifican adintro d'es ciconiiformes.Entrata Cathartidae en a base de datos taxonomica d'o NBCI Contan con un sobrebuen sentito de l'olfacto, poco usual en un animal carnucero.

As semellanzas entre es dos grupos son debitas a una evolucion converchent mes que no a una relación amanata.

Especies
 Aegypius monachus u vueitre negro.
 Gyps africanus u vueitre dorsiblanco africano.
 Gyps fulvus u vueitre.
 Gyps himalayensis u vueitre de l'Himalaya.
 Gyps rueppellii u vueitre de Ruppell.
 Torgos tracheliotus u vueitre torgo.
 Trigonoceps occipitalis u vueitre cabeciblanco.

Notas

Referencias

 Vinclos externos 
  Videos de vueitres en a Internet Bird Collection (Coleccion d'Aus en Internet)

Categoría:Aves carnuceras
Categoría:Aus presents en Aragón
Categoría:Zoonimia